প্রথম সংখ্যায় নারীবাদী ভাবনা নিয়ে দুটো গদ্য থাকল, লেখক নন্দিতা ভট্টাচার্য আর লিপি চক্রবর্তী। কবিতা লিখলেন স্বদেশ সেন, দেবদাস আচার্য, পার্থপ্রতিম কাঞ্জিলাল, সংযুক্তা বন্দ্যোপাধ্যায়, সুব্রত সরকার, মন্দাক্রান্তা সেন, বিভাস রায়চৌধুরীরা। এই সংখ্যার জন্যে একটা মজার প্রশ্ন রেখেছিলাম তিন সেলিব্রিটি শিল্পীর কাছেঃ কবি মল্লিকা সেনগুপ্ত, কত্থক নাচিয়ে অমিতা দত্ত আর ঊর্মিমালা বসুআবৃত্তিকার। আচ্ছা, যদি এমন একটা গভীর প্রেম এসে পড়ে জীবনে যেখানে প্রেমিক ভালোবাসায় ভরিয়ে দিচ্ছে, কিন্তু তার অধিকারপ্রবণতা আপনার মুক্ত সত্তায় বাধাও ডেকে আনছে কখনও বা। কোন দিকে যাবেন তাহলে এই প্রেম ভার্সাস নারীবাদের যুদ্ধে?